11 sárir eftir skotbardaga í Chicago
Ellefu eru sárir, þar af fjórir alvarlega, eftir skotárás í garði í Chicago  í Bandaríkjunum seint í gærkvöldi. Ofbeldisalda hefur riðið yfir borgina undanfarið ár þar sem glæpahópar berjast um yfirráð yfir undirheimum borgarinnar.
Samkvæmt frétt CNN urðu tíu fullorðnir fyrir skotum og eitt barn. Samkvæmt AFP fréttastofunni hefur nákvæmur fjöldi þeirra særðu ekki fengist staðfestur. Tilkynnt var um skothríðina klukkan 22:15 að staðartíma, klukkan 3:15 í nótt að íslenskum tíma. Enginn hefur verið handtekinn vegna málsins.
Morðum og öðrum ofbeldisbrotum hefur fjölgað mjög í Chicago og á síðasta ári jókst morðtíðnin um 16%. Alls voru 506 myrtir í borginni í fyrra sem þýðir að hvergi annars staðar í Bandaríkjunum eru framin jafn mörg morð og þar, samkvæmt tölum frá bandarísku alríkislögreglunni, FBI.
Forseti Bandaríkjanna, Barack Obama, er frá Chicago og fyrr á árinu kom hann á heimaslóðir til þess að biðla til íbúanna um að binda endi á vargöldina þar sem byssum er mjög oft beitt.
Ellefu eru sárir, þar af fjórir alvarlega, eftir skotárás í garði í Chicago  í Bandaríkjunum seint í gærkvöldi.
Ofbeldisalda hefur riðið yfir borgina undanfarið ár þar sem glæpahópar berjast um yfirráð yfir undirheimum borgarinnar.
Enginn hefur verið handtekinn vegna málsins.
Morðum og öðrum ofbeldisbrotum hefur fjölgað mjög í Chicago.
Alls voru 506 myrtir í borginni í fyrra sem þýðir að hvergi annars staðar í Bandaríkjunum eru framin jafn mörg morð og þar.